**Izziņa par atzinumos sniegtajiem iebildumiem**

|  |
| --- |
| Ministru kabineta rīkojuma projektam  “Par Skrundas novada pašvaldības nekustamā īpašuma “O. Kalpaka Rudbāržu pamatskola”  Liepu ielā 7, Rudbāržos, Rudbāržu pagastā, Skrundas novadā pārņemšanu valsts īpašumā”  (iepriekšējais nosaukums – “Par Skrundas novada pašvaldības nekustamā īpašuma “O. Kalpaka Rudbāržu pamatskola” Liepu ielā 7, Rudbāržos, Rudbāržu pagastā,  Skrundas novadā nodošanu valsts īpašumā”) |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | 10.03.2020., 06.05.2020., 25.05.2020., 02.07.2020., 09.07.2020. | | |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Pašvaldību savienība | | |
| Saskaņošanas dalībnieki izskatīja šādu ministriju (citu institūciju) iebildumus | |  | Tieslietu ministrijas, Finanšu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
| 1. |  | **Tieslietu ministrijas iebildumi** (14.01.2020. Nr. 1-9.1/41):  Rīkojuma projekts saskaņā ar Publiskas personas mantas atsavināšanas likuma (turpmāk – Atsavināšanas likums) 42. panta pirmo daļu un 43. pantu paredz pārņemt bez atlīdzības valsts īpašumā un nodot Aizsardzības ministrijas (turpmāk – AM) valdījumā Skrundas novada pašvaldībai piederošu nekustamo īpašumu “O. Kalpaka Rudbāržu pamatskola”, pamatojoties uz to, ka Skrundas novada pašvaldības īpašumā nodotais konkrētais nekustamais īpašums netiek izmantots Ministru kabineta 2007. gada 8. augusta rīkojumā Nr. 493 “Par valstij piekrītošo būvju Kuldīgas rajona Rudbāržu pagastā nodošanu pašvaldības īpašumā” (turpmāk – rīkojums Nr. 493) minētās pašvaldības funkcijas īstenošanai.  Vienlaikus rīkojums Nr. 493 neparedz pašvaldībai pienākumu nodot nekustamo īpašumu atpakaļ valstij, ja tas netiek izmantots rīkojumā Nr. 493 noteikto funkciju pildīšanai. Turklāt Atsavināšanas likuma normas redakcijā, kas bija spēkā rīkojuma Nr. 493 izdošanas laikā, neparedzēja pienākumu pašvaldībai nodot nekustamo īpašumu atpakaļ valstij, ja tas netiek izmantots noteikto funkciju pildīšanai. Papildus minētajam, Skrundas novada domes lēmumos (28.02.2019., prot. Nr. 2, 13. §; 28.11.2019., prot.  Nr.15, 12. §) noteikts pienākums AM nekustamo īpašumu bez atlīdzības nodot Skrundas novada pašvaldībai, ja tas netiek izmantots lēmumos norādītās funkcijas īstenošanai. Tas liecina, ka konkrētā pašvaldība uzskata sevi par nekustamā īpašuma īpašnieku un uzskata, ka nekustamais īpašums “O. Kalpaka Rudbāržu pamatskola” ar rīkojumu tiks nodots AM valdījumā uz laiku (kamēr tiek pildīta konkrēta funkcija), nevis tiek atdots valstij, jo pašvaldībai tas vairs nav nepieciešams savu funkciju pildīšanai, kā to pašreiz paredz rīkojuma projekts.  Ievērojot minēto, lūdzam skaidrot, vai pastāv tiesiskais pamats nekustamo īpašumu “O. Kalpaka Rudbāržu pamatskola” atgriezt valsts īpašumā un nodot AM valdījumā, kā to paredz rīkojuma projekts (nevis nodot to AM valdījumā uz laiku konkrētās funkcijas veikšanai)  Tāpat lūdzam skaidrot, kāpēc netiek ņemti vērā Skrundas novada pašvaldības lēmumos (28.02.2019., prot. Nr. 2, 13. §; 28.11.2019., prot.  Nr.15, 12. §) noteiktie pienākumi attiecībā uz nododamajiem īpašumiem, piemēram, Aizsardzības ministrijai noteiktais pienākums nekustamo īpašumus bez atlīdzības nodot Skrundas novada pašvaldībai, ja tie netiek izmantoti lēmumos norādītās funkcijas īstenošanai. | **Ņemts vērā,** sniegts AM skaidrojums.  Pamatojoties uz Atsavināšanas likuma 43. pantu un pārejas noteikumu 3. punktu, likuma “Par valsts un pašvaldību dzīvojamo māju privatizāciju” 74. panta trešo daļu un pārejas noteikumu 2. punktu, saskaņā ar rīkojumu Nr. 493 Finanšu ministrija nodeva Kuldīgas rajona Rudbāržu pagasta pašvaldības īpašumā pašvaldības funkcijas – pamatskolas izglītības nodrošināšana – veikšanai nekustamā īpašuma “Oskara Kalpaka Rudbāržu pamatskola” sastāvā esošas valstij piekrītošas 5 būves un dzīvojamo māju.  Atsavināšanas likuma 43. pants nosaka, ka šā likuma [42. pantā](https://likumi.lv/ta/id/68490#p42) minētajos gadījumos lēmumu par valsts vai pašvaldības mantas nodošanu īpašumā bez atlīdzības pieņem šā likuma [5.](https://likumi.lv/ta/id/68490#p5) un [6. pantā](https://likumi.lv/ta/id/68490#p6) minētās institūcijas (amatpersonas). Atsavināšanas likuma 5. panta pirmajā daļā ir noteikts, ka atļauju atsavināt valsts nekustamo īpašumu dod Ministru kabinets, bet pašvaldību nekustamo īpašumu — attiecīgā dome (padome).  Atsavināšanas likuma 42. pants (rīkojuma Nr. 493 pieņemšanas brīdī) noteica, ka Ministru kabinets lēmumā par valsts nekustamā īpašuma nodošanu bez atlīdzības pašvaldības īpašumā var noteikt, kādas valsts pārvaldes funkcijas veikšanai nekustamais īpašums tiek nodots, kā arī paredzēt nosacījumu, ka gadījumā, ja nodotais nekustamais īpašums vairs netiek izmantots valsts pārvaldes funkciju veikšanai, pašvaldība šo īpašumu bez atlīdzības nodod valstij.  Pirms rīkojuma Nr. 493 pieņemšanas Atsavināšanas likumā tika veikti grozījumi (21.06.2007. “Grozījumu Valsts un pašvaldību mantas atsavināšanas likumā”, Latvijas Vēstnesis, 103, 28.06.2007.) un tika papildināta 42. panta redakcija atbilstoši augstākminētajam. Grozījumu mērķis bija noteikt kritērijus, kādos gadījumos valsts nekustamo īpašumu nodošana bez atlīdzības pašvaldības īpašumā būtu lietderīga un pieļaujama. Likumprojekta grozījumu anotācijā tika norādīts: “Lai novērstu gadījumus, kad valsts nodevusi pašvaldībai īpašumā bez atlīdzības nekustamo īpašumu, kuru pašvaldība pēc noteikta laika neizmanto tās funkciju veikšanai un pārdod izsolē, nepieciešams Valsts un pašvaldību mantas atsavināšanas likumu papildināt ar normu, kas noteiktu, ka Ministru kabinetam ir tiesības lēmumā par nekustamā īpašuma nodošanu pašvaldības īpašumā paredzēt, kādas funkcijas īstenošanai nekustamais īpašums ir izmantojams, kā arī noteikt atsavināšanas tiesību aprobežojumu, paredzot, ka gadījumā, ja tas vairs netiek izmantots norādītajam mērķim, nekustamais īpašums jāatdod valstij” (http://titania.saeima.lv/LIVS/SaeimaLIVS.nsf/0/5D7661646D26A768C22572E6003DFF9B?OpenDocument).  Aizsardzības ministrijas ieskatā rīkojums Nr. 493 ir sagatavots, pamatojoties uz Atsavināšanas likuma 42. panta pirmo daļu pilnā apjomā, un neparedz likuma normas daļēju piemērošanu. Līdz ar to nekustamais īpašums ir atdodams atpakaļ valstij atbilstoši sagatavotajam rīkojuma projektam.  Jāņem vērā, ka ar Skrundas novada domes 28.11.2019. lēmumu “Par Skrundas novada domes 28.02.2019. sēdes (prot. Nr. 2, 13. §) lēmumu “Par Skrundas novada pašvaldības nekustamo īpašumu pārņemšanu Aizsardzības ministrijas valdījumā” grozīšanu” (prot.  Nr.15, 12. §) ir veikts grozījums Skrundas novada domes 28.02.2019. lēmuma “Par Skrundas novada pašvaldības nekustamo īpašumu pārņemšanu Aizsardzības ministrijas valdījumā” (prot. Nr. 2, 13. §) 3.1. punktā un Skrundas novada pašvaldība pieņem lēmumu – ņemot vērā, ka nekustamais īpašums “O. Kalpaka Rudbāržu pamatskola” nav nepieciešams Skrundas novada pašvaldībai pašvaldības autonomās funkcijas – pamatskolas izglītības nodrošināšana – īstenošanai, nodot to atpakaļ valstij valsts īpašumā AM valdījumā.  Skrundas novada pašvaldība ir pieņēmusi lēmumu (28.02.2019. lēmums (prot. Nr. 2, 13. §); 28.11.2019. lēmums (prot.  Nr.15, 12. §)) par trīs nekustamo īpašumu nodošanu valsts īpašumā AM valdījumā. Sagatavotais rīkojuma projekts paredz tikai viena nekustamā īpašuma “O. Kalpaka Rudbāržu pamatskolas” nodošanu. Pašvaldības lēmumos AM noteiktie pienākumi par nekustamo īpašumu bez atlīdzības nodošanu Skrundas novada pašvaldībai, ja tie netiek izmantoti lēmumos norādītās funkcijas īstenošanai, attiecas uz nekustamajiem īpašumiem “Atpūtas” un “Nogāzes” Rudbāržu pagastā, Skrundas novadā. AM vēl turpina sarunas ar Skrundas novada pašvaldību par minēto nekustamo īpašumu pārņemšanu un to tālāko izmantošanu. Par Skrundas novada pašvaldības lēmumos minēto nekustamo īpašumu pārņemšanu valsts īpašumā tiks gatavots atsevišķs Ministru kabineta rīkojuma projekts. | |  |
| 2. |  | **Finanšu ministrijas iebildums:**  (10.01.2020. Nr. 12/A-7/109)  Saskaņā ar rīkojumu Nr. 493 pašvaldības īpašumā tika nodotas piecas būves un dzīvojamā māja, savukārt ar rīkojuma projektu paredzēts nodot sešas būves un zemes vienību 6,4000 ha platībā Liepu ielā 7, Rudbāržos, Rudbāržu pagastā, Skrundas novadā. Zemes vienību nevar nodot saskaņā ar Atsavināšanas likuma 42. panta pirmo daļu.  Rīkojuma Nr. 493 pieņemšanas brīdī un tajā minētā nekustamā īpašuma ierakstīšanas zemesgrāmatā brīdī Atsavināšanas likuma 42. panta pirmā daļa noteica valstij izvēles iespējas Ministru kabineta lēmumā paredzēt nosacījumu, ka gadījumā, ja pašvaldībai nodotais nekustamais īpašums vairs netiek izmantots valsts pārvaldes funkciju veikšanai, pašvaldība šo īpašumu bez atlīdzības nodod valstij. Rīkojuma Nr.493 konkrētajā situācijā šādu nosacījumu neparedzēja.  Līdz ar to lūdzam izvērtēt, vai konkrētajā situācijā ir tiesisks pamats piemērot Atsavināšanas likuma 42. panta pirmās daļas nosacījumus, vai tomēr piemērojami minētā likuma 42. panta otrās daļas nosacījumi. | **Ņemts vērā**, sniegts skaidrojums.  Skat. iepriekšminēto AM skaidrojumu.  Saistībā ar zemes vienības nodošanu valsts īpašumā AM norāda, ka saskaņā ar 2007. gada 8. augustā spēkā esošo Atsavināšanas likuma pārejas noteikumu 3. punktā noteikto regulējumu, ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās ēkas (būves) var nodot īpašumā bez atlīdzības pašvaldībai un pašvaldībām piekrītošās ēkas (būves) var nodot īpašumā bez atlīdzības valstij vai citai pašvaldībai, iepriekš tās neierakstot zemesgrāmatā, kā arī nodot šīs ēkas (būves) bez attiecīgo zemesgabalu nodošanas.  Saskaņā ar rīkojumu Nr. 493 pārņemot valstij piekrītošās būves pašvaldības īpašumā, to apsaimniekošanai un uzturēšanai nepieciešamā zeme piekrita pašvaldībai un, ievērojot Zemesgrāmatu likuma 1. pantā noteikto, zemesgrāmatā uz pašvaldības vārda tika ierakstīts vienots nekustamais īpašums (būves un zeme) likumā “Par valsts un pašvaldību zemes īpašuma tiesībām un to nostiprināšanu zemesgrāmatās” un likumā “Par nekustamā īpašuma ierakstīšanu zemesgrāmatās” noteiktajā kārtībā.  No minētā izriet, ka īpašuma tiesības uz zemi pašvaldība ieguva, tikai pārņemot īpašumā būves.  Skrundas novada dome ir pieņēmusi lēmumu (28.02.2019. lēmums “Par Skrundas novada pašvaldības nekustamo īpašumu pārņemšanu Aizsardzības ministrijas valdījumā” (prot. Nr. 2, 13. §), 28.11.2019. lēmums “Par Skrundas novada domes 28.02.2019. sēdes (prot. Nr. 2, 13. §) lēmumu “Par Skrundas novada pašvaldības nekustamo īpašumu pārņemšanu Aizsardzības ministrijas valdījumā” grozīšanu” (prot.  Nr.15, 12. §)) par nekustamā īpašuma “O. Kalpaka Rudbāržu pamatskola”, kas sastāv no sešām būvēm un zemes vienības, nodošanu atpakaļ valstij AM valdījumā.  Aizsardzības ministrija ir atbalstījusi Skrundas novada pašvaldības lēmumu un sagatavojusi atbilstošu rīkojuma projektu.  Ja zemes vienība netiek nodota valsts īpašumā, veidojas dalītais īpašums un netiek ievērots ēkas un zemes vienotības princips. | |  |
| 3. | Par Skrundas novada pašvaldības nekustamā īpašuma “O. Kalpaka Rudbāržu pamatskola” Liepu ielā 7, Rudbāržos, Rudbāržu pagastā, Skrundas novadā nodošanu valsts īpašumā  1. Ņemot vērā, ka Skrundas novada pašvaldības īpašumā nodotās būves netiek izmantotas Ministru kabineta 2007. gada 8. augusta rīkojumā Nr. 493 “Par valstij piekrītošo būvju Kuldīgas rajona Rudbāržu pagastā nodošanu pašvaldības īpašumā” minētās pašvaldības funkcijas īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā Skrundas novada pašvaldībai piederošu nekustamo īpašumu „O. Kalpaka Rudbāržu pamatskola” (nekustamā īpašuma kadastra Nr. 6282 008 0174) – sešas būves (būvju kadastra apzīmējumi 6282 008 0174 001, 6282 008 0174 002, 6282 008 0174 003, 6282 008 0174 004, 6282 008 0174 005, 6282 008 0174 006) un zemes vienību (kadastra apzīmējums 6282 008 0174) 6,4000 ha platībā – Liepu ielā 7, Rudbāržos, Rudbāržu pagastā, Skrundas novadā.  2. Aizsardzības ministrijai nostiprināt zemesgrāmatā valsts īpašuma tiesības Aizsardzības ministrijas personā uz šā rīkojuma 1. punktā minēto nekustamo īpašumu. | **Finanšu ministrijas iebildums:**  (18.03.2020. Nr. 10.1-6/7-1/258)  Rīkojuma Nr. 493 pieņemšanas brīdī un tajā minētā nekustamā īpašuma ierakstīšanas Zemesgrāmatā brīdī Atsavināšanas likuma 42. panta pirmā daļa noteica valstij izvēles iespējas Ministru kabineta lēmumā paredzēt nosacījumu, ka gadījumā, ja pašvaldībai nodotais nekustamais īpašums netiek izmantots valsts pārvaldes funkciju veikšanai, pašvaldība šo īpašumu bez atlīdzības nodod valstij. Minētā norma skaidri nosaka, ka, ja valsts izvēlas nodot nekustamo īpašumu pašvaldībai ar atpakaļ došanas pienākumu, tas ir paredzams Ministru kabineta lēmumā.  Rīkojums Nr. 493 konkrētajā situācijā šādu nosacījumu neparedzēja, līdz ar to, šobrīd nododot nekustamo īpašumu valstij, nav tiesiska pamata piemērot Atsavināšanas likuma 42. panta pirmo daļu, bet gan Atsavināšanas likuma 42. panta otro daļu.  Vienlaikus norādām, ka, tā kā rīkojuma projektā minētā zemes vienība sākotnēji netika nodota Skrundas novada pašvaldības īpašumā, pamatojoties uz Rīkojumu Nr. 493, arī tā būtu nododama valstij, pamatojoties uz atsavināšanas likuma 42. panta otro daļu. | Aizsardzības ministrija ņem vērā izteikto iebildumu un precizē rīkojuma projektu, papildina tā anotāciju atbilstoši Atsavināšanas likuma 42. panta otrajai daļai. | | Par Skrundas novada pašvaldības nekustamā īpašuma “O. Kalpaka Rudbāržu pamatskola” Liepu ielā 7, Rudbāržos, Rudbāržu pagastā, Skrundas novadā pārņemšanu valsts īpašumā  1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Aizsardzības ministrijas valdījumā Skrundas novada pašvaldībai piederošu nekustamo īpašumu „O. Kalpaka Rudbāržu pamatskola” (nekustamā īpašuma kadastra Nr. 6282 008 0174) – sešas būves (būvju kadastra apzīmējumi 6282 008 0174 001, 6282 008 0174 002, 6282 008 0174 003, 6282 008 0174 004, 6282 008 0174 005, 6282 008 0174 006) un zemes vienību (kadastra apzīmējums 6282 008 0174) 6,4000 ha platībā – Liepu ielā 7, Rudbāržos, Rudbāržu pagastā, Skrundas novadā (turpmāk – nekustamais īpašums).  2. Aizsardzības ministrijai nekustamo īpašumu:  2.1. izmantot valsts aizsardzības uzdevumu īstenošanai;  2.2. nodot bez atlīdzības Skrundas novada pašvaldībai, ja tas vairs netiek izmantots šā rīkojuma 2.1. apakšpunktā minēto uzdevumu īstenošanai.  3. Aizsardzības ministrijai, nostiprinot zemesgrāmatā valsts īpašuma tiesības Aizsardzības ministrijas personā uz nekustamo īpašumu:  3.1. norādīt, ka īpašuma tiesības nostiprinātas uz laiku, kamēr Aizsardzības ministrija nodrošina šā rīkojuma 2.1. apakšpunktā minēto uzdevumu īstenošanu;  3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku. |
| 4. |  | **Finanšu ministrijas iebildums:**  (28.05.2020. Nr. 10.1-6/7-1/510)  Ņemot vērā, ka rīkojuma projekts sagatavots atbilstoši Atsavināšanas likuma 42. panta otrajai daļai, bet Skrundas novada pašvaldības lēmumos nav noteikts, kādas valsts pārvaldes funkcijas veikšanai nekustamais īpašums tiek nodots, nav noteikti tiesību aprobežojumi, kas noteikti rīkojuma projekta 3. punktā, kā arī nav noteikts, ka nekustamais īpašums jāatdod atpakaļ, ja nekustamais īpašums netiek izmantots nodotās funkcijas veikšanai, lūdzam lūgt pašvaldību grozīt Skrundas novada pašvaldības lēmumu un tajā noteikt nosacījumus atbilstoši Atsavināšanas likuma 42. panta otrajai daļai. | **Iebildums ņemts vērā.**  Skrundas novada pašvaldība 2020. gada 25. jūnijā ir veikusi grozījumus Skrundas novada pašvaldības 2019. gada 28. novembra lēmumā “Par Skrundas novada domes 28.02.2019. sēdes (prot. Nr. 2, 13. §) “Par Skrundas novada pašvaldības nekustamo īpašumu pārņemšanu Aizsardzības ministrijas valdījumā” grozīšanu” (prot. Nr. 15, 12.§) atbilstoši Atsavināšanas likuma 42. panta otrajā daļā noteiktajiem nosacījumiem. | |  |
| 5. |  | **Finanšu ministrijas iebildums:**  (09.07.2020. Nr. 10.1-6/7-1/630)  Ņemot vērā, ka rīkojuma projekts sagatavots atbilstoši Atsavināšanas likuma 42. panta otrajai daļai, lūdzam attiecīgi precizēt rīkojuma projekta anotāciju atbilstoši 42. panta otrajai daļai, svītrojot no tās pretrunīgo informāciju, kas atbilst Atsavināšanas likuma 42. panta pirmajai daļai. | **Iebildums ņemts vērā.** | |  |
| Atbildīgā amatpersona | |  | |
|  | | (paraksts)\* | |
|  | |  | |

Sarmīte Grizāne

Valsts aizsardzības militāro objektu un

iepirkumu centra

Juridiskā un iepirkumu nodrošinājuma departamenta

Īpašumu pārvaldības un parādu piedziņas nodaļas

pārvaldes vecākā referente

67300223, [sarmite.grizane@vamoic.gov.lv](mailto:sarmite.grizane@vamoic.gov.lv)